Italiano: # Plinio Guidoni (1922–1994)

Si può dire che Guidoni è stato uno dei pochissimi autori in ligure, che siano riusciti ad attirare l’attenzione della critica italiana [1] [2]. Funzionario di banca, visse a lungo a Roma, dove collaborò in varie occasioni con il poeta-editore Mario Dell’Arco ed entrò in contatto con ambienti culturali assai diversi, che senz’altro giocarono un qualche ruolo nell’allontanarlo dai condizionamenti dell’intellettualità genovese, così chiusa e provinciale. Questo scrittore e studioso della letteratura in ligure, che accettava solo malvolentieri e per motivi cronologici la definizione di «neodialettale», aveva iniziato la sua attività letteraria negli anni Sessanta, collaborando alle trasmissioni regionali della RAI, per le quali compose numerosi atti unici in genovese, mostrando già fin da allora una netta propensione ad uscire dagli schemi del teatro «dialettale» che l’avrebbe più tardi condotto a scrivere i drammi più maturi, come O blòcco e Briscola. Nello stesso tempo, la sua opera poetica andava distaccandosi sia dall’imitazione firpiana, sia dalla poesia soprattutto comica ancora in voga a quei tempi, avvicinandosi piuttosto a una poesia di denuncia sociale, che doveva qualcosa al Pavese di Lavorare stanca; un autore che, senza parere, accompagna Guidoni fino alle sue ultime pagine, come quando evoca il destino dell’agave che «dritta nel sole, / quando fiorisce muore, / muore d’amore». Tanto la produzione teatrale, come le poesie di Guidoni, si caricano a poco a poco di simboli e di allusioni a una verità che sta al di là del mondo sensibile, finché prende il sopravvento quella che lui chiamava “fantasia”; sottilissime immagini e figurazioni enigmatiche, che ci invitano a meditare su di un’altra realtà, parallela alla nostra, figurazioni dove ciò che viene taciuto è quasi più importante di ciò che viene detto, poiché allude a tutte le cose che non si potranno mai dire a parole.

[^1]: M. Chiesa, G. Tesio, _Le parole di legno. Poesia in dialetto del ’900 italiano_, Milano, 1984. [^2]: F. Brevini, _Le parole perdute_, Milano, 1990.

La raccolta _Sette corali_ presenta sette componimenti ispirati all’ascolto di altrettante corali di Bach.

La prima raccolta di Guidoni presentava vari collegamenti con la storia secolare di Genova, ma già in un’ottica trasfigurante e simbolica.

Nell’opera di Guidoni torna spesso il ricordo della guerra e della deportazione in Germania.

A volte Guidoni si ispira alle arti figurativa; qui a L’urlo di Munch.

Altri ricordi di guerra, nello scenario delle Cinque Terre.

In queste due poesie inedite, inviate al concorso «Lauro d’Oro» 1975, ma escluse dalle successive raccolte, si può notare un Guidoni ancora legato in parte alla tradizione genovese di poesia sociale, composta in un linguaggio narrativo/discorsivo.

Anche in questo «Dialogo», si allude ad una realtà «altra», segreta o velata; a chi parla il poeta? E di che cosa? A Dio? Ad un suo caro scomparso? Tutte le domande restano in sospeso e ci rimandano ad un altrove. Forse l’importante non è ciò che si saranno detti, e chi ha parlato, ma l’atto stesso di porsi la domanda.

[3] piccola barca da pescatori.

Il richiamo ad una vita priva di compromessi e più degna di essere vissuta, contapposta al grigiore dell’esistenza quotidiana, è un altro dei temi favoriti della poesia di Guidoni.

Nei suoi originali drammi Plinio Guidoni riprende cadenze e stilemi del teatro dell’assurdo, da Ionesco, a Beckett, a Pinter, adattandoli a luoghi e personaggi tipicamente liguri, in un impasto straordinariamente riuscito, in cui predominano l’angoscia, il dubbio, e la mistica attesa di qualcosa che verrà. Bisogna riconoscere a Guidoni l’essere andato avanti per la sua strada, in mezzo a incomprensioni da parte dei cultori tradizionalisti, così come dell’ambiente accademico, i quali – con ben poche eccezioni – non capivano la novità del suo linguaggio e delle sue creazioni, che andavano verso un genovese come lingua «totale»

A partire da O Blòcco, con cui vinse il Premio «Anna Caroli» nel 1985, Guidoni si allontana sempre più dal solito teatro in genovese, e nelle sue opere, con un gioco di frasi fatte, luoghi comuni, avvenimenti incomprensibili, senso di angoscia, i personaggi si afferrano disperati a una parvenza di normalità, che non potranno mai più raggiungere, finché non si compirà il loro destino.

Ligure: # Plinio Guidon (1922–1994)

Se peu dî che o Guidon o segge stæto un di pöchiscimi autoî in ligure, che seggian arriescii à attiâ l’attençion da critica italiaña [1] [2]. Fonçionäio de banca, o l’à visciuo pe tanto tempo à Romma, donde o l’à conlaborou inte varie occaxoin co-o poeta editô Mario Dell’Arco e o l’é introu in contatto con di ambienti coltuali ben ben diversci, che sens’atro an zugou un çerto ròllo inte l’arrösâlo da-i condiçionamenti de l’intellettualitæ zeneise, coscì serrâ e provinsale. Sto scrittô e studioso da lettiatua in ligure, ch’o l’açettava solo che mävoentea e pe de raxoin cronològiche, a definiçion de «neodialettale», o l’aveiva comensou a seu attivitæ letteräia inti anni Sciuscianta, in conlaboâ a-e transmiscioin regionale da RAI, pe-e quæ o l’à scrito di atti unichi in zeneise, in dâ à divedde za fin da aloa unna ciæa propenscion à sciortî da-i schemi do tiatro «dialettale» che ciù avanti a l’avieiva portou à scrive i drammi più meui, comme O Blòcco e Briscola. Into mæximo tempo, a seu euvia poetica a se destaccava segge da l’imitaçion firpiaña, segge da-a poexia sorvetutto còmica ancon in veuga à quelli tempi, con avvexinâse à unna poexia de denonçia soçiale, ch’a doveiva quarcösa a-o Pavese de Lavorare stanca; un autô che, sena paei, o l’accompagna o Guidon fin a-e seu urtime pagine, comme quande o l’evoca o destin de l’erba spâ, che «drita into sô / quande a scioisce a meue, / a meue d’amô». Tanto a produçion tiatrale, comme e poexie do Guidon, se carregan da maniman de scimboli e de alluxoin à unna veitæ ch’a stà feua do mondo senscibile, finché a piggia o sorvevento quella che lê o ciammava «fantaxia», sottiliscime imagine e figuaçioin enimmatiche, che ne convian à meditâ in sce unn’atra realitæ, parallella a-a nòstra, figuaçioin donde quello che vëgne taxuo o l’é fiña ciù importante de quello che vëgne dito, apreuvo ch’o l’alludde à tutte e cöse che no se porrian mai dî co-e poule.

[^1]: M. Chiesa, G. Tesio, _Le parole di legno. Poesia in dialetto del ’900 italiano_, Milan, 1984. [^2]: F. Brevini, _Le parole perdute_, Milan, 1990.

A cuggeita _Sette corali_ a presenta sette componimenti stæti inspiæ da sentî atrettanre corale de Bach.

A primma cuggeita do Guidon a presentava varri inganci con l’istöia secolare de Zena, ma za inte unn’òttica transfiguante e scimbòlica.

Inte l’euvia do Guidon o retorna de soventi o regòrdo da guæra e da deportaçion in Germania.

De vòtte o Guidon o s’inspia a-e arte figuative; chì coscì à L’urlo de Munch.

Atri regòrdi de guæra, into scenäio de Çinque Tære.

Inte ste doe poexie inedite, spedie a-o concorso «Lauro d’Oro» 1975, ma escluse da-e succescive accheuggeite, se peu osservâ un Guidon ancon ligou in parte a-a tradiçion zeneise da poexia soçiale, scrita inte un lenguaggio narrativo/descorscivo.

Ascì inte sto «dialogo», se alludde è unna realitæ «atra», segretta ò vellâ; à chi o parla o poeta? E de cöse? A-o Segnô? À un sò cao scompario? Tutte e domande restan in sospeiso e ne tramandan à unn’atra parte. Fòscia l’importante no l’é quello che se saian diti, e chi à parlou, ma l’atto mæximo de poñise a domanda.

[3] barca picciña da pescoei.

O reciammo à unna vitta sensa compromissi e ciù degna d’ëse visciua, contrapòsta a-o grixô cotidian de l’existensa cotidiaña, o l’é un atro di temmi favoii da poexia do Guidon.

Inti seu drammi originäi, o Plinio Guidon o repiggia cadense e stilemmi do tiatro de l’asciurdo, da-o Ionesco, a-o Beckett, a-o Pinter, con adattâli à pòsti e personaggi tipicamente liguri, inte unna mesccia straordinäiamente riescia, donde predòmina l’erlia, a dubiansa, e a mistica atteisa de quarcösa che vegnià. Beseugna reconosce a-o Guidon d’ëse anæto avanti pe-a seu stradda, into mezo de incomprenscioin da parte di cultoî tradiçionalisti coscì comme de l’ambiente critico e academico, i quæ – con pöche ben ecceçioin – no accapivan a novitæ do seu lenguaggio e de seu creaçioin, che anavan verso un zeneise comme lengua «totale»

À partî da O Blòcco, co-o quæ o l’à guägno o Premmio «Anna Caroli» do 1985, o Guidon o s’arrösa sempre ciù da-o sòlito tiatro in zeneise, e inte seu euvie, con un zeugo de frase fæte, leughi commuin, avvegnimenti incomprenscibili, senso d’erlia, i personaggi s’agguantan despiæ à unna parvensa de normalitæ, che no porrian mai ciù razzonze, finché no se compià o seu destin.